L : การจัดการ

1. โครงสร้างการจัดการ

+-------+-------+-------+-------+---------+---+------+--------+--------+
|       |       |       | ผู้ถือหุ้น |         |   |      |        |        |
+-------+-------+-------+-------+---------+---+------+--------+--------+
|       |       |       |       |         |   |      |        |        |
+-------+-------+-------+-------+---------+---+------+--------+--------+
|       |       |       | คณะกร |         |   |      |        |        |
|       |       |       | รมการ |         |   |      |        |        |
+-------+-------+-------+-------+---------+---+------+--------+--------+
|       |       |       |       |         |   |      |        |        |
+-------+-------+-------+-------+---------+---+------+--------+--------+
|       |       |       | กรร   |         |   |      |        |        |
|       |       |       | มการผ |         |   |      |        |        |
|       |       |       | ู้จัดการ |         |   |      |        |        |
+-------+-------+-------+-------+---------+---+------+--------+--------+
|       |       |       |       |         |   |      |        |        |
+-------+-------+-------+-------+---------+---+------+--------+--------+
| ผ     |       |       |       |         |   |      |        |        |
| ู้จัดการ |       |       |       |         |   |      |        |        |
+-------+-------+-------+-------+---------+---+------+--------+--------+
| ผ     |       |       | ผ     |         |   |      | ผู้จัดการ |        |
| ู้จัดการ |       |       | ู้จัดการ |         |   |      |        |        |
+-------+-------+-------+-------+---------+---+------+--------+--------+

คณะกรรมการมี 2 ชุด คือ คณะกรรมการของบริษัทและคณะกรรมการตรวจสอบ

ก. คณะกรรมการของบริษัท

  อำนาจหน้าที่ของคณะกรรมการบริษัท

(1) ให้คณะกรรมการเลือกกรรมการคนหนึ่งเป็นประธานกรรมการ
    ในกรณีที่คณะกรรมการพิจารณาเห็นสมควรจะเลือกกรรมการคนหนึ่ง
    หรือหลายคนเป็นรองประธานกรรมการก็ได้
    รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

(2) ในการประชุมคณะกรรมการ
    ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม
    ในกรณีที่ประธานกรรมการไม่อยู่ในที่ประชุม
    หรือไม่สามารถปฏิบัติหน้าที่ได้ถ้ามีรองประธานกรรมการ ให้รองประธานกรรมการเป็นประธาน
    ถ้าไม่มีรองประธานกรรมการ
    หรือมีแต่ไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม
    การวินิจฉัยชี้ขาดของที่ประชุมให้ถือเสียงข้างมาก

กรรมการคนหนึ่งมีเสียงหนึ่งในการลงคะแนน
เว้นแต่กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น
ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

(3) ในการเรียกประชุมคณะกรรมการ ให้ประธานกรรมการ หรือ
ผู้ซึ่งได้รับมอบหมายส่งหนังสือนัดประชุมไปยังกรรมการไม่น้อยกว่าเจ็ดวันก่อนวันประชุม
เว้นแต่ในกรณีจำเป็นรีบด่วนเพื่อรักษาสิทธิ
หรือประโยชน์ของบริษัทจะแจ้งการนัดประชุมโดยวิธีอื่นและกำหนดวันประชุมให้เร็วกว่านั้นก็ได้

(4) กรรมการต้องปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท

ตลอดจนมติที่ประชุมผู้ถือหุ้น

คณะกรรมการอาจมอบหมายให้กรรมการคนหนึ่ง หรือหลายคน
หรือบุคคลอื่นใดปฏิบัติการอย่างใดอย่างหนึ่งแทนคณะกรรมการก็ได้

(5) ห้ามมิให้กรรมการประกอบกิจการ เข้าเป็นหุ้นส่วน
    หรือเข้าเป็นกรรมการในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

(6) คณะกรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับ

บริษัทหรือถือหุ้น หรือหุ้นกู้ในบริษัท และบริษัทในเครือเพิ่มขึ้นหรือลดลง ในระหว่างรอบปีบัญชี

(7) คณะกรรมการบริษัท ต้องประชุมอย่างน้อย 3 เดือน ต่อครั้ง ณ ท้องที่อันเป็นที่ตั้ง

สำนักงานใหญ่ สำนักงานสาขา หรือจังหวัดใกล้เคียง

(8) อำนาจกรรมการที่จะทำนิติกรรมผูกพันบริษัท คือ กรรมการสองคนลงลายมือชื่อร่วมกัน

และประทับตราสำคัญของบริษัท

(9)
คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการซึ่งมีอำนาจลงลายมือชื่อผูกพันบริษัท
พร้อมประทับตราสำคัญของบริษัท

(10) คณะกรรมการ ต้องจัดให้มีการประชุมผู้ถือหุ้นเป็นการประชุมสามัญประจำปี ภายใน

4 เดือน นับแต่วันสิ้นสุดรอบปีบัญชีของบริษัท

2.  คณะกรรมการตรวจสอบ

  คณะกรรมการตรวจสอบของบริษัท กรุงเทพโสภณ จำกัด (มหาชน) ซึ่งได้รับการแต่งตั้ง

จากมติของคณะกรรมการบริษัทในการประชุมครั้งที่ 2/2542 เมื่อวันที่ 14 พฤษภาคม 2542
ประกอบด้วยกรรมการที่มีคุณสมบัติตามหลักเกณฑ์ของตลาดหลักทรัพย์แห่งประเทศไทย จำนวน 3 คน
และมีผู้จัดการตรวจสอบเป็นเลขานุการของคณะกรรมการ

  หน้าที่และความรับผิดชอบของคณะกรรมการตรวจสอบที่ได้รับมอบหมายจากคณะ

กรรมการบริษัท ดังนี้

1.  ดูแลรายงานทางการเงินของบริษัทเป็นไปตามมาตรฐานบัญชี เพียงพอและ

  เชื่อถือได้

2.  ดูแลให้บริษัทมีระบบควบคุมภายในที่เหมาะสมและมีประสิทธิภาพ

3.  พิจารณาคัดเลือกและเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวข้องกัน

6.  จัดทำรายงานของคณะกรรมการตรวจสอบไว้ในรายงานประจำปีของบริษัท

การปฏิบัติตามหลักการกำกับดูแลกิจการที่ดี 15 ข้อ

1. นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดีเพื่อเพิ่มความโปร่งใส
เพิ่มขีดความสามารถในการแข่งขันของกิจการและเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย
จึงได้กำหนดนโยบายสนับสนุนการกำกับดดูแลกิจการขึ้นโดยครอบคลุมหลักสำคัญดังนี้

-การปฏิบัติต่อผู้ถือหุ้นและผู้มีส่วนได้เสียอย่างเท่าเทียม เป็นธรรมต่อทุกฝ่าย

  -คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว ดูแลการบริหารให้

  เป็นไปด้วยความรอบคอบและระมัดระวังด้วยความสามารถและรับผิดชอบต่อหน้าที่ เพื่อให้ เกิด

  ประโยชน์สูงสุดต่อผู้ถือหุ้น ดูแลมิให้เกิดปัญหาขัดแย้งทางผลประโยชน์

  -การดำเนินงานเป็นไปด้วยความโปร่งใส สามารถตรวจสอบได้
  เปิดเผยข้อมูลอย่างเพียงพอแก่ผู้ที่

  เกี่ยวข้องทุกฝ่าย

  -การดำเนินธุรกิจ ให้พิจารณาและคำนึงถึงความเสี่ยงอยู่เสมอ
  โดยมีการควบคุมและบริหารความเสี่ยง

  ที่เหมาะสม

  -การกำหนดนโยบายให้คำนึงถึงจริยธรรม ในการดำเนินธุรกิจประกอบการตัดสินใจด้วย

2. สิทธิของผู้ถือหุ้น

บริษัทได้อำนวยความสะดวกต่อผู้ถือหุ้น ในการรับข่าวสารและข้อมูลเกี่ยวกับความเคลื่อนไหว

เกี่ยวกับกิจการบริษัท
ให้ความสะดวกในการออกเสียงในที่ประชุมผู้ถือหุ้นและให้การปฏิบัติอย่างเป็นธรรม

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม
โดยเฉพาะอย่างยิ่งกลุ่มพนักงานของบริษัทได้รับการปฏิบัติอย่างเป็นธรรมในการเลื่อนตำแหน่งและในด้านผลตอบแทน
และรับการฝึกอบรมให้มีความสามารถเพิ่มขึ้น
ปฏิบัติต่อลูกค้าและคู่ค้าด้วยความซื่อสัตย์โดยคำนึงถึงจริยธรรมเป็นสำคัญ
ปฏิบัติต่อชุมชนและสังคมด้วยความรับผิดชอบ

4. การประชุมผู้ถือหุ้น

บริษัทได้ให้ความสำคัญต่อการประชุมผู้ถือหุ้น
โดยให้ข้อมูลประกอบการประชุมสามัญประจำปีผู้ถือหุ้นที่มีรายละเอียดเพียงพอประกอบการตัดสินใจในแต่ละเรื่องและแจ้งให้ทราบล่วงหน้าเป็นเวลามากพอสำหรับการเตรียมตัวเข้าประชุมไม่น้อยกว่า
7 วันทำการ และได้มีการบันทึกรายงานการประชุมที่มีความชัดเจนครบถ้วนให้ตรวจสอบอ้างอิงได้
ในการประชุมครั้งหลังสุดมีกรรมการเข้าร่วมประชุมเป็นจำนวน 5 คน ในจำนวนกรรมการ 13 คน
ประธานในที่ประชุมได้เปิดโอกาสให้ผู้ถือหุ้นสอบถามแสดงความคิดเห็นและข้อเสนอแนะต่างๆ
อย่างเท่าเทียมกัน

5. ภาวะผู้นำและวิสัยทัศน์

คณะกรรมการได้มีส่วนร่วมในการให้ความเห็นชอบ วิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจสูงสุดให้แก่กิจการ
และความมั่นคงสูงสุดให้แก่ผู้ถือหุ้น
รวมทั้งมีการติดตามการดำเนินงานในเรื่องดังกล่าวอย่างสม่ำเสมอในการประชุมคณะกรรมการบริษัท

คณะกรรมการได้จัดให้บริษัทมีระบบการควบคุมภายในและการตรวจสอบภายใน
และมาตรการบริหารความเสี่ยงที่มีประสิทธิผล

คณะกรรมการมีประสบการณ์ในแต่ละด้านประสานงานกับผู้บริหาร
โดยกำกับดูแลให้การบริหารดำเนินการตามนโยบายที่กำหนดไว้

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
โดยคำนึงถึงการปฏิบัติตามหลักเกณฑ์ของตลาดหลักทรัพย์
ราคาและเงื่อนไขเสมือนทำรายการกับบุคคลภายนอก

7. จริยธรรมธุรกิจ

บริษัทมุ่งดำเนินการออกข้อปฏิบัติเกี่ยวกับจรรยาบรรณของคณะกรรมการ
ฝ่ายจัดการและพนักงานถือปฏิบัติและติดตามอย่างสม่ำเสมอ

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 14 ท่านประกอบด้วย

กรรมการที่เป็นผู้บริหาร 1 ท่าน

กรรมการที่ไม่ใช่เป็นผู้บริหาร 11 ท่าน

กรรมการที่เป็นอิสระ 2 ท่าน

บริษัทมีนโยบายสรรหากรรมการอิสระเพิ่มขึ้นในจังหวะที่เหมาะสม

9. การรวมหรือแยกตำแหน่ง

ประธานกรรมการไม่เป็นบุคคลเดียวกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารออกจากกัน

10. ค่าตอบแทนกรรมการและผู้บริหาร

ค่าตอบแทนกรรมการ บริษัทยังไม่มีคณะกรรมการกำหนดค่าตอบแทน
ดังนั้นค่าตอบแทนกรรมการจึงพิจารณาโดยคณะกรรมการบริษัทและขออนุมัติจากที่ประชุมผู้ถือหุ้น
กรรมการที่ได้รับมอบหมายให้เป็นกรรมการตรวจสอบได้รับค่าตอบแทนเพิ่มตามปริมาณงานที่เพิ่มขึ้น

ค่าตอบแทนผู้บริหาร เป็นไปตามหลักการและนโยบายที่คณะกรรมการบริษัทกำหนดโดยคำนึงถึง
ค่าตอบแทนที่พึงได้รับจากธุรกิจระดับและประเภทเดียวกันและสูงพอที่จะดูแลและรักษาผู้บริหารที่มีคุณสมบัติที่ต้องการ

ค่าตอบแทนในปี 2545 และปี 2544 มีรายละเอียดดังนี้

ค่าตอบแทนที่เป็นตัวเงิน

+--------------------+--------+---------------+---------+-------------+
| กรรมการ            | ปี 2545 |               | ปี 2544  |             |
+--------------------+--------+---------------+---------+-------------+
|                    | จำ     | จำน           | จำนวน   | จำนวนเงินรวม |
|                    | นวนราย | วนเงินรวม(บาท) |         |             |
|                    |        |               | ราย     | (บาท)       |
+--------------------+--------+---------------+---------+-------------+
| คณะกรรมการตรวจสอบ  | 3      | 705,000.00    | 3       | 720,000.00  |
|                    |        |               |         |             |
| กรรมการบริษัท        | 3      | 1,090,000.00  | 2       | 930,000.00  |
|                    |        |               |         |             |
| ค่าพาหนะ            | 14     | 918,000.00    | 13      | 848,000.00  |
+--------------------+--------+---------------+---------+-------------+
| รวม (จำนวนรายสูงสุด) | 14     | 2,713,000.00  | 13      | 2           |
|                    |        |               |         | ,498,000.00 |
+--------------------+--------+---------------+---------+-------------+

+---------------+------------+------------+------------+------------+
| กรรมการบริหาร  | ปี 2545     |            | ปี 2544     |            |
|               |            |            |            |            |
| และผู้บริหาร     |            |            |            |            |
+---------------+------------+------------+------------+------------+
|               | จำนวนราย   | จำนวนเ     | จำนวนราย   | จำนวนเ     |
|               |            | งินรวม(บาท) |            | งินรวม(บาท) |
+---------------+------------+------------+------------+------------+
| เงินเดือน       | 5          | 5,         | 5          | 4,         |
|               |            | 935,200.00 |            | 390,000.00 |
+---------------+------------+------------+------------+------------+
| โบนัส          | 5          | 618,250.00 | 5          | 169,500.00 |
+---------------+------------+------------+------------+------------+
| กอง           | 5          | 429,084.00 | 5          | 385,720.00 |
| ทุนสำรองเลี้ยงชีพ |            |            |            |            |
+---------------+------------+------------+------------+------------+
| รวม           | 5          | 6,         | 5          | 4,         |
|               |            | 982,534.00 |            | 945,220.00 |
+---------------+------------+------------+------------+------------+

11. การประชุมคณะกรรมการ

คณะกรรมการมีกำหนดประชุมโดยปกติเป็นประจำภายใน 60 วันหลังสิ้นไตรมาสที่ 4 และภายใน 45
วัน ทุกสิ้นไตรมาสที่ 1,2,3 และมีการประชุมพิเศษเพิ่มตามความจำเป็น
โดยมีการกำหนดวาระชัดเจนล่วงหน้า และมีวาระติดตามผลการดำเนินงานเป็นประจำ
เลขานุการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารก่อนการประชุม
ล่วงหน้าไม่น้อยกว่า 7
วันเพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 3 ชั่วโมง โดยในปี 2545 ที่ผ่านมา
คณะกรรมการมีการประชุมตามวาระปกติรวมทั้งสิ้น 4 ครั้ง
ในการเข้าประชุมของคณะกรรมการบริษัทแต่ละท่านสรุปได้ดังนี้

+--------------------------+----------------------+--------------------+
| รายชื่อ                    | ตำแหน่ง               | จำนวนครั้ง           |
|                          |                      |                    |
|                          |                      | เข้าประชุม           |
+--------------------------+----------------------+--------------------+
| 1.นาย โชติ โสภณพนิช        | ประธานกรรมการ        | 4                  |
+--------------------------+----------------------+--------------------+
| 2.นาง บุญศรี โสภณพนิช       | กรรมการ              | 3                  |
+--------------------------+----------------------+--------------------+
| 3.นาย พัฒนา พันธ์ปรีชากิจ     | กรรมการอิสระ          | 2                  |
+--------------------------+----------------------+--------------------+
| 4.นาย ณรงค์ สุทธิกุลพาณิช     | กรรมการ              | 2                  |
+--------------------------+----------------------+--------------------+
| 5.นาย บัณฑร ลิ้วประเสริฐ     | กรรมการ              | 4                  |
+--------------------------+----------------------+--------------------+
| 6. พ.ต.อ. พันศักดิ์ วิเศษภักดี  | กรรมการ              | 1                  |
+--------------------------+----------------------+--------------------+
| 7.นาย ปิยะ ศิวยาธร         | กรรมการ              | 3                  |
+--------------------------+----------------------+--------------------+
| 8. นาย เลา ติง ไฟ         | กรรมการ              | 1                  |
+--------------------------+----------------------+--------------------+
| 9. นาย อาจ มนัสศิริเพ็ญ      | กรรมการอิสระ          | 4                  |
+--------------------------+----------------------+--------------------+
| 10. นาย อังคณี วรทรัพย์      | กรรมการ              | 4                  |
+--------------------------+----------------------+--------------------+
| 11. นาย อรุณ จิรชวาลา      | กรรมการ              | 4                  |
+--------------------------+----------------------+--------------------+
| 12. นาย เชิดชู โสภณพนิช     | กรรมการ              | 2                  |
+--------------------------+----------------------+--------------------+
| 13. นาง อัมพร เล็กอุทัย *    | กรรมการ              | 1                  |
+--------------------------+----------------------+--------------------+
| 14. นาย วิสุทธิ์ วงศ์ทองศรี *  | กรรมการ              | 2                  |
+--------------------------+----------------------+--------------------+

* เข้ามาเป็นกรรมการระหว่างปี

ทั้งนี้ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

12. คณะอนุกรรมการ

คณะกรรมการบริษัทได้แต่งตั้งคณะคณะอนุกรรมการเพื่อช่วยในการกำกับดูแลกิจการของบริษัท ดังนี้

คณะอนุกรรมการตรวจสอบ จัดตั้งเมื่อ 14 พฤษภาคม 2542 มีวาระการดำรงตำแหน่งคราวละ 4 ปี
ประกอบด้วยกรรมการ 3 ท่าน ดังมีรายชื่อดังต่อไปนี้

1. นาย อาจ มนัสศิริเพ็ญ ประธานกรรมการ กรรมการอิสระ

2. นาย บัณฑร ลิ้วประเสริฐ กรรมการ กรรมการ

3. นาง อัมพร เล็กอุทัย กรรมการ กรรมการ

4. ผู้จัดการฝ่ายอาวุโสตรวจสอบภายใน เลขานุการคณะอนุกรรมการตรวจสอบ

คณะอนุกรรมการตรวจสอบมีการประชุมสม่ำเสมอ ในปี 2545 มีการประชุมทั้งสิ้น 4
ครั้งและรายงานต่อคณะกรรมการบริษัท คณะอนุกรรมการมีหน้าที่พิจารณาและดำเนินการ ดังต่อไปนี้

1. ดูแลรายงานทางการเงินของบริษัทเป็นไปตามมาตรฐานบัญชีเพียงพอและเชื่อถือได้

2. ดูแลให้บริษัทมีระบบควบคุมภายในที่เหมาะสมและมีประสิทธิภาพ

3. พิจารณา คัดเลือกและเสนอแต่งตั้งผู้สอบบัญชีของบริษัท

4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5. ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

6. จัดทำรายงานของคณะกรรมการตรวจสอบ ไว้ในรายงานประจำปีของบริษัท

บริษัทยังไม่มีคณะอนุกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในธุรกิจประเภทเดียวกันและมีขนาดใกล้เคียงกันรวมทั้งผลประกอบการของบริษัทประกอบการพิจารณากำหนด
ก่อนนำเสนอขอความเห็นต่อที่ประชุมผู้ถือหุ้น

13. ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดภาระหน้าที่
อำนาจการดำเนินการของผู้ปฏิบัติงานผู้บริหารไว้เป็นลายลักษณ์อักษรอย่างชัดเจนมีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกันเพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนด
และมีประสิทธิภาพรวมถึงตรวจสอบการปฏิบัติตามกฎหมาย และข้อกำหนดที่เกี่ยวข้องกับบริษัท
และเพื่อให้หน่วยงานตรวจสอบภายในมีความเป็นอิสระสามารถทำหน้าที่ตรวจสอบถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะอนุกรรมการตรวจสอบและได้รับการประเมินผลงานจากคณะอนุกรรมการตรวจสอบด้วย

คณะกรรมการบริษัทได้ให้ความสำคัญเกี่ยวกับการบริหารความเสี่ยงเป็นอย่างมากบริษัทได้มีการกำหนดและประเมินความเสี่ยงของกิจการมีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัท
มีการกำกับดูแลการปฏิบัติตามกฎหมายและข้อกำหนดที่เกี่ยวข้อง

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

คณะกรรมการบริษัทได้แต่งตั้งคณะอนุกรรมการตรวจสอบเมื่อวันที่ 14 พฤษภาคม 2542
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะอนุกรรมการตรวจสอบ
เกี่ยวกับเรื่องนี้ปรากฏในรายงานของคณะอนุกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2545

15. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้องครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่าง
ๆ ของตลาดหลักทรัพย์และในส่วนของงานด้านผู้ลงทุนสัมพันธ์นั้น
บริษัทยังไม่จัดตั้งหน่วยงานขึ้นเฉพาะแต่ได้มอบหมายให้ผู้จัดการทั่วไปด้านบัญชีและการเงิน
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และภาครัฐที่เกี่ยวข้อง เนื่องจาก
กิจกรรมในเรื่องดังกล่าวยังไม่มากนัก ซึ่งผู้ลงทุนสามารถติดต่อขอทราบข้อมูลบริษัทได้ที่เบอร์โทร
02-8713191 ต่อ 219

2.  การพัฒนาบุคลากร

บริษัทฯ มีเป้าหมายในการพัฒนาศักยภาพของพนักงานซึ่งถือได้ว่าเป็นทรัพยากรที่มีค่าของ

องค์กรเพื่อให้มีความรู้ ความสามารถ ทักษะ และทัศนคติสำหรับการปฏิบัติงานอย่างมีประสิทธิภาพ

สูงสุด อันจะทำให้บริษัทสามารถบรรลุวิสัยทัศน์ที่กำหนดไว้

ตลอดระยะเวลาที่ผ่านมาบริษัทฯ
ได้ให้ความสำคัญกับการสร้างวัฒนธรรมองค์กรแนวความคิดในการทำงานและวิธีการปฏิบัติงานที่เป็นแนวทางเดียวกันสำหรับพนักงานที่จัดรับเข้าใหม่ทุกคนโดยการจัดอบรมปฐมนิเทศน์และฝึกปฏิบัติงาน
(On the job training)

ในด้านการเสริมสร้างประสิทธิภาพในการปฏิบัติงาน บริษัทฯ
ได้จัดการอบรมให้แก่เจ้าหน้าที่บริหารและพนักงานทุกระดับโดยการจัดอบรมภายในและสถาบันภายนอก
กล่าวคือในปี 2545 บริษัทฯได้จัดให้มีการอบรมภายในจำนวน 11
หลักสูตรและส่งพนักงานไปอบรมยังสถาบันภายนอกจำนวน 40 หลักสูตรและบริษัทฯ
จะได้ดำเนินการตามแนวทางที่ได้กล่าวมาข้างต้นอย่างต่อเนื่องและตลอดไป